जगदीप सिंह रावत बचपन से मेरे उपन्यास पढते आ रहे हैं – ये अरसा कितना हुआ कहना मुहाल है क्योंकि उन्होंने अपनी मेल में अपनी वर्तमान आयु का कोई जिक्र न किया । रावत साहब विमल के उपन्यासों की टेस्ट मैच, सुधीर के उपन्यासों को वन-डे-इन्ट्र्नैशनल और थ्रिलर्स को 20-20 सीरीज मानते हैं । ‘सीक्रेट एजेंट’ ने उनका उनका भरपूर मनोरंजन किया और नीलेश गोखले अपने नए परिवेश में उन्हें खूब पसंद आया । अलबत्ता उपन्यास पढते वक्त इस अंदेशे ने उन्हें आखिर तक सताया कि ‘अब ईमानदार’ गोखले शहीद न हो जाए । क्लाईमैक्स में मोकाशी ने रावत साहब को विशेष रूप से प्रभावित किया, उसका हृदय परिवर्तन उसके अपनी बेटी के लिए बेपनाह प्यार का परिचायक लगा । कुल मिलाकर उपन्यास उन्हें बहुत ही बढ़िया लगा ।